אורן עילם (אמן רחוב)

אורן עילם (נולד ב-29 בנובמבר 1986) הוא אמן רחוב, משורר ומעצב תעשייתי ישראלי. הוא מוכר מהטמעת אומנותו בחפצי רחוב כמו שלטי תחנות אוטובוס, שלטי תנועה וגני שעשועים.

 ביוגרפיה 
עילם נולד וגדל ברמת גן, אביו עבד במשרד הביטחון ואימו הייתה פיזיותרפיסטית. הוא למד בתיכון בליך, והיה מדריך בתנועת הצופים. לאחר לימודיו התגייס לצה"ל ושירת בחיל התותחנים, ביחידת מורן. לאחר שירותו הצבאי למד לתואר ראשון במחלקה לעיצוב תעשייתי בבצלאל, אותו סיים בשנת 2015.

 קריירה 
בעת לימודיו בבצלאל, החל לרסס בגרפיטי את שיריו על קירות בתים בירושלים ובתל אביב. הוא מעיד שמצא בדבר דרך לבטא עצמו תוך התגברות על הביישנות. עד מהרה החל לפרסם את שיריו בצורות נוספות, בהן החבאתם בין פתקי המפלגות בבחירות לכנסת העשרים (2015), הטבעתן על שלטי תחנת אוטובוס שהציב ואף הצבת שלט עם שיר שכתב בירידה מאיילון במחלף השלום.

בנוסף, מתעסק עילם בתחום המוזיקה. פרויקט הגמר שלו בבצלאל כלל המצאה של חמישה כלי נגינה אלקטרוניים, שמאוחר יותר הוצגו בפסטיבל בת-ים הבינלאומי לתיאטרון רחוב בשם "הגן המוזיקלי".

עילם מעביר סדנאות לנוער בנושא אמנות רחוב וכתיבת שירה, ומארגן ערבי שירה ואירועים נוספים.

יצר ומשחק בהצגה "המדריך לחיפוש אתונות"

 מיצגים והופעות 
 הרצאת אמן ב-TEDx (2016)
 גן שעשועים מוזיקלי (פסטיבל בת ים, 2017)
 תערוכת יחיד בבית הצעירים (2018)
 הצגת רחוב - האיש המשתין (פסטיבל בת ים, 2018)
 מיצג "תן-ביס" (שבוע החדשנות, 2018)
 פצ'ה קוצ'ה בהיכל התרבות (2019)

 גלריה 

 קישורים חיצוניים 



 גבי גזית, אמנות או נמות: האמן אורן עילם מתעלם מהסכנות ומקשט את הרחובות, ראיון בתחנת 103FM, 21 באוגוסט 2016


 הערות שוליים 

קטגוריה:משוררים ישראלים
קטגוריה:משוררים כותבי עברית
קטגוריה:מעצבים תעשייתיים ישראלים
קטגוריה:אמני גרפיטי ישראלים
קטגוריה:בוגרי תיכון בליך
קטגוריה:בוגרי תנועת הצופים בישראל
קטגוריה:בוגרי בצלאל, אקדמיה לאמנות ועיצוב
קטגוריה:אמני רחוב
קטגוריה:ישראלים שנולדו ב-1986